20. MAALISKUUTA 2022
BYCULLAN VANKILA
Indrani Mukerjea astuu ulos Bycullan vankilasta hetkenä minä hyvänsä.
Pääsin ulos takuita vastaan kuuden ja puolen vuoden jälkeen.
Indrani!
Rouva, pyydän! -Rouva!
Pyydän, rouva!
Valitettavasti moni taisi pettyä pahasti.
Ihmiset kai odottivat -
musertunutta naista.
Yksi reaktio vain.
Sana. Yksi vain…
Olemme hyvin tyytyväisiä, että hän pääsi vihdoin vapaaksi.
Hyvin tyytyväisiä.
Joidenkin raporttien mukaan ihmiset olivat vihaisia,
koska hymyilin ja näytin iloiselta.
Joku saattoi sanoa, etten vaikuttanut tuntevan katumusta.
Miksi minun pitäisi katua jotain, mitä en ole tehnyt?
Miksi katuisin?
INTIAN MEDIAKUNINGATAR JA MURHASKANDAALI
HUHTIKUUN LOPPU 2012
Yritän vain vakuuttaa sinut ja saada sinut ymmärtämään…
PETER MUKERJEAN ÄÄNI
…ettei sinun pitäisi -
murehtia liikaa hänen hyvinvoinnistaan juuri nyt.
Rahul ei voinut ymmärtää -
saamaansa tietoa Sheenasta…
YLEMPI OIKEUDEN KIRJURI
…vaikka lähde oli hänen isänsä.
Hän ei voinut ymmärtää, miksei kukaan ollut erityisen huolestunut,
vaikka Sheena oli kadonnut eikä kukaan tiennyt hänen olinpaikkaansa.
Sitä minä sanon.
Sanon, että olen melko varma.
Miten voitte olla noin rauhallisia?
RAHUL MUKERJEAN ÄÄNI
Isä. Jos sanoisin…
Mitä jos kun Vidhie täyttää 18 ja hän on aikuinen,
ja yhtäkkiä hän katoaisi? Hän karkaisi jonnekin.
Hän katoaisi, eikä hänen puhelimiinsa tai mihinkään saisi yhteyttä.
Hän ei soittaisi, häntä ei saataisi kiinni.
Jututtaisit hänen ystäviään ja hänen yliopistoaan tai mitä lie.
Hän olisi vain kadonnut. Etkö olisi huolissasi?
Minäpä kerron.
Etkö säntäilisi pää kolmantena jalkana etsimässä häntä?
Anna kun vastaan sinulle. Saanko vastata?
Sanotaan, että minulla olisi taustatietoa siitä,
että Vidhie olisi sanonut:
"Menen Nagpuriin pitkäksi viikonlopuksi.
Haluan 28. ja 1. päivän vapaata. " Olisin nähnyt sähköpostiviestin.
Sitten tietäisin… Ja hän olisi ottanut tietyn määrän rahaa.
Silloin tietäisin -
ja olisin 99,99-prosenttisesti varma,
että hän olisi mennyt jonnekin rahoilla -
pitkän viikonlopun ajaksi.
INDRANIN TAKUUASIANAJAJA
Syyttäjän mukaan päämieheni -
on hautonut rikollista salaliittoa toisen syytetyn kanssa.
Tarkoitus oli murhata hänen tyttärensä Sheena Bora -
antamalla rauhoittavaa ainetta -
ja kuristamalla tämä, ja lisäksi…
Lisäksi väitettiin…
Hetkinen nyt.
Sana. Minusta sinun pitäisi aloittaa lukemalla ensimmäinen rivi.
"Väitetysti päämieheni on hautonut…"
Ei, ylempi rivi.
Minun on keskeytettävä, koska haluan hänen sanovan…
Tässä.
"Syyte pähkinänkuoressa…"
Lue ääneen tästä kohtaa.
Voit lukea tähän asti. -"Pähkinänkuoressa…"
MUKERJEA VAPAA TAKUITA VASTAAN BORAN MURHATAPAUKSESSA
Kun äitini pääsi vapaaksi,
kaikki taisivat olla hieman huolissaan.
INDRANI MUKERJEAN TYTÄR
He miettivät: "Mitä nyt tapahtuu?"
RIKOSOPAS KÄYTÄNNÖN VINKKEJÄ RISTIKUULUSTELUUN
Tässä on kaksi osaa. Ensimmäinen tapahtuu oikeudessa.
Aivan. -Toinen on…
Tiedäthän julkisen näkemyksen,
julkisen narratiivin,
jonka takana on Peterin perhe ja ihmiset,
jotka tahtovat alentaa ja repiä minut kappaleiksi.
Viime vuosina pidätykseni jälkeen -
ihmiset ovat heittäneet lokaa,
ja minua on sanottu ties miksi -
huorasta onnenonkijan kautta -
kunnianhimoisimpaan naiseen, jonka he ovat koskaan nähneet.
Se on tietenkin perisynti.
Olla kunnianhimoinen. Etenkin, jos on nainen.
Ihmiset puhuvat aina. Antakaa kun kerron.
Muiden ihmisten mielipiteet -
eivät ole kohtaloni.
Ilmeisesti Indrani Mukerjea -
sai kaksi lasta teini-ikäisenä.
Aviomiehen nimeä ei ole julkaistu,
mutta Mekhail ja Sheena syntyivät ensimmäisestä parisuhteesta.
Ihmiset spekuloivat.
Miksi ette kerro biologisen isänne nimeä?
Minulla ei ole nyt mitään sanottavaa. En kommentoi.
Olen kertonut sanottavani poliisille,
ja kaikki paljastuu tutkinnan jälkeen.
Onko teillä erityinen syy olla paljastamatta -
isänne nimeä? -Kyllä.
India Today on onnistunut löytämään Indranin entisen miehen Siddartha Dasin,
saagan saavuttamattoman hahmon, jota ei ole aiemmin saatu jäljitettyä.
India Todayn Manogya Loiwal -
seurasi Siddartha Dasia tämän kotipaikkaan Kalkutassa.
En tiedä mitään.
Pieni hetki vain.
Siddartha Das ilmaantui, ja häntä oli jahdattava.
JOURNALISTI JA KOLUMNISTI
Muistan yhä, että toimittajan oli ajettava häntä takaa autolla,
ja mies oli peittänyt kasvonsa piilotellakseen henkilöllisyyttään.
Siddartha Das -
Sheena Boran murhatapauksen tiimoilta,
Indrani Mukerjean ensimmäinen mies.
Voitteko kertoa, oliko Indrani aina rahan perässä?
Oliko hän aina rahan perässä?
Ei aivan.
Mutta hänellä oli -
taipumuksia.
SHEENAN JA MEKHAILIN ISÄ
Uskon Siddarthan välittäneen minusta kovasti,
mutta hän ei ole Sheenan isä.
Olen vanhempieni ainoa lapsi.
Äitini kanssa kaikki oli hyvin.
Mutta ei niinkään…
Suhteeni isääni oli hyvin etäinen.
Yhtenä yönä ollessani 14-vuotias…
Nukkumaanmenoaikani oli mennyt,
joten makasin sängyssäni.
Olin puoliunessa, joten uskoin silloin nähneeni unta.
Olin riisunut vaatteeni ja ennen kuin huomasinkaan,
isäni oli siellä.
Isäni raiskasi minut ensimmäistä kertaa sinä yönä.
Seuraavana päivänä olin tietenkin jokseenkin hajalla -
ja kerroin kaiken äidilleni.
Äitini sanoi: "Kuuntele. Älä kerro tästä koskaan kellekään. "
Kun olin 16-vuotias, minut raiskattiin toisen kerran.
Seuraavana päivänä äiti ja isä riitelivät,
ja isä lähti talosta.
Hän oli poissa.
Kolmen kuukauden kuluttua -
aloin voida pahoin.
Äiti sanoi: "Vai niin. Mennään gynekologille tarkastukseen. "
Silloin sain tietää, että olin raskaana.
Hän sanoi: "Kuulkaahan.
Hän on melkein neljännellä kuulla,
ja riskit ovat suuret.
Abortti ei ole mahdollisuus.
Sitä ei voi tehdä. "
Siihen aikaan olin melko varma,
että saatoin tuntea lapsen liikkeet vatsassani.
Tiesin, etten aikonut -
antaa lasta adoptoitavaksi.
En, vaikka joutuisin kantamaan stigmaa,
koska en voinut paljastaa lapsen isää ihmisille.
SYYSKUU 2015
Indrani Mukerjea… -Tyttärenne.
Niin? -Tiedättekö te…
Kenen tytär Sheena on?
INDRANI MUKERJEAN ISÄ
Kuka on Sheena?
Sheena on lapsenlapseni.
Lapsenlapsenne.
Kuka Sheenan isä on?
Sheenan tytär…
Hän ei ole tyttäreni.
Niin. -Hän on Siddarthan tytär.
Siddartha Dasinko?
Juuri niin.
Missä Siddartha Das asuu?
Missä hän asuu nyt?
En tiedä, missä hän on nyt.
Muutin sen jälkeen Shillongiin -
jatkamaan opintojani.
Siellä tapasin Siddarthan ensi kertaa.
Hän oli pelkkä ystävä.
Eräänä päivänä sanat karkasivat suustani.
Siddartha sanoi: "Kuule. Jos vain haluat,
antaisin mielelläni nimeni lapselle. "
En ollut odottanut sellaista.
Siddartha päätti -
ottaa vastuun Sheenasta ja minusta -
muutoin saavuttamatonta parempaa elämää vastaan.
Sheena syntyi muutamaa kuukautta myöhemmin vuonna 1987.
Kerron, miksi valitsin "Sheenan".
Pidin ennen Sheena Eastonista. Nautin kovasti hänen musiikistaan.
Nimi "Sheena" jäi mieleen.
Otin uuden askeleen parisuhteessani Sheenan vuoksi.
Palasin Guwahatiin.
Siddartha muutti lopulta huoneeseeni.
Tulin uudelleen raskaaksi.
Ja halusin pitää lapsen.
Päätös oli minun.
Mekhail syntyi muutama kuukausi myöhemmin.
Minulle tehtiin taas keisarileikkaus.
Uusi, mutta tervetullut arpi kehooni.
Siddartha täytti tavallaan velvollisuutensa -
vastasyntyneen lapsen isänä.
Hetki vain. Kuunnelkaa minua.
En kuuntele nyt! Menkää.
Neljältä iltapäivällä.
Hetki vain. -Ei.
1. SYYSKUUTA 2015
Milloin Sheena syntyi?
Hän syntyi 11.2.1987.
Mekhail syntyi 9.9.1988.
Ovatko molemmat teidän? -Ovat.
Miksette ottanut yhteyttä lapsiinne?
Minulla ei ollut varoja.
Mitä voisin tehdä?
Isoisä ja isoäiti kasvattivat heidät.
Mitä tarkalleen tapahtui? Miksi erositte?
En koskaan eronnut. Hän erosi ja lähti pois.
Miksi? -Kysykää häneltä. Miksi?
Sanotaanko niin, että Siddarthan perhe -
on vähäosainen.
Siddarthan kasvatus -
alkoi käydä erittäin selväksi.
Hän on todella -
tavallinen mies.
Olin silloin melkein 17-vuotias.
Äiti tuli huoneeseeni tapaamaan minua.
Sitten hän sanoi:
"Minusta isän pitäisi palata kotiin. "
Se oli elämäni käännekohta.
Ei ollut ketään,
ei ketään,
joka olisi huolehtinut minusta.
Päätin -
lähteä.
Olisin tappanut itseni. En saattanut -
tavata raiskaajaani kolmatta kertaa.
Miten Indrani -
saattoi äitinä antaa tyttärensä hyväksikäyttäjän käsiin?
Siddartha Das on isämme.
Olemme uskoneet niin lapsesta asti.
KÄYTTIKÖ MUKERJEAN ISÄ TYTÄRTÄ HYVÄKSI?
Indrani keksi uuden tarinan pelastaakseen oman nahkansa -
ja syyttää edelleen muita.
Vanhempani Indrani ja Siddartha eivät olleet koskaan osa elämääni.
Isovanhempani olivat minulle kuin vanhemmat.
Tähän taloon liittyy vanhoja muistoja lapsuudesta -
ja isovanhempieni koettelemuksista, kun he kasvattivat meitä.
Toisinaan kävi niin,
että isovanhempamme näkivät nälkää, jotta saimme syödäksemme.
Lapsena Sheena oli kuin isosiskoni,
mutta olimme parhaita ystäviä. Leikimme yhdessä.
Teimme kaikenlaista lapsekasta.
Naapurit sanovat: "He ovat naapuruston ilkikurisimpia häiriköitä. "
Sen minä muistan.
Olen toimittajana Delhissä, mutta vartuin Guwahatissa.
POLIITTINEN TOIMITTAJA
Siellä tapasin Sheenan ja Mekhailin.
Sheena oli minua vuotta nuorempi.
Hän oli hyvin suosittu sekä oppilaiden -
että opettajien keskuudessa.
Mekhail taas oli erittäin tuhma.
Hän oli aina vaikeuksissa opettajien kanssa.
Sheena oli minua uteliaampi. "Miksi hän lähti? Mitä tapahtui?
Mikseivät vanhempani ole yhdessä?"
Sheena tapasi ajatella:
"Miksi hän lähti, jos hän synnytti meidät?"
Indrani jätti meidät niin,
ettei hän pitänyt minkäänlaista yhteyttä.
Hän ei tiennyt, olimmeko elossa.
Sheena kätki surun sydämeensä.
Hän ilmaisi itseään päiväkirjassaan.
Sain tietää,
että saatoin saada päiväkirjan käsiini. En kerro yksityiskohtia,
koska se ei tekisi hyvää lähteelleni,
mutta olen nähnyt päivänkirjan.
Luin, mitä hän kirjoitti äidistään. Se oli melko järkyttävää.
Otin muutamia kuvia ja kirjoitin juttuni.
Tässä on päiväkirjamerkintä,
jossa hän kertoo äidistään Indranista.
Hän ilmaisee selkeästi olevansa hyvin masentunut -
ja että tulevaisuus on synkkä.
Hän suomii Indrani Mukerjeata sanoen: "Vihaan äitiäni.
Hän on noita. " Hän haukkuu Indrania muutenkin.
Hän kirjoittaa: "En tiedä, mitä ajattelen äidistäni.
Eikö hän edes muista meitä? Eikö hän välitä meistä?"
Äitini kertoi Mekhailille ja Sheenalle,
että he olivat ottaneet vastuun,
koska he tahtoivat minun lähtevän ja että olin erittäin älykäs.
He eivät halunneet, että mätänisin -
lasten kanssa, vaan etenisin elämässä.
Olin nuori tyttö, joka saapui Kalkuttaan.
Kaikkein tärkeintä ja kiinnostavinta oli se,
etteivät ihmiset tienneet minusta paljon.
Kun tapasin Indranin ensi kertaa,
hän asui kriisijärjestön tiloissa.
INDRANI MUKERJEAN ENTINEN YSTÄVÄ
Hänellä ei ollut ketään.
Hän tarvitsi kodin ja katon päänsä päälle.
Jonkun, joka toisi leivän pöytään.
Sanjeev oli yksi hänen vaihtoehdoistaan.
INDRANIN ENTINEN AVIOMIES
Olin päivällisellä kriisijärjestön ystävieni kanssa.
Sanjeevkin oli siellä ystävineen.
Tulimme heti hyvin toimeen.
Hän viehätti minua.
Indranin entinen mies…
ELOKUU 2015
Sanjeev!
Teidän on vastattava kysymyksiin.
Mikä oli murhan motiivi?
Mikä motiivi oli?
Miksi tapoitte Sheenan?
Vastatkaa!
Miten ja millä perusteella Sanjeev Khanna pidätettiin?
Olen yllättynyt,
koska hän ei ole sellainen.
Hän auttaisi vaikka loukkaantunutta koiraa.
SANJEEV KHANNAN YSTÄVIÄ
Sanju Khanna oli koulutoverini ja myöhemmin sihteerini.
Hän oli myös klubieni jäsen.
Olen useimpien paikallisten klubien jäsen, mutta CCFC…
Most happening club. -Most happening club.
Juomarikerho, urheilukerho.
Sanju oli hyvin aktiivinen klubilainen.
Joka lauantai oli juhlat, joihin Sanju oli kutsuttu.
Sitten Indrani tuli kuvioihin.
Sanjeev esitteli hänet kaikille.
Indrani tapasi massoittain ihmisiä.
Hitaasti mutta varmasti hänen sosiaalinen verkkonsa kasvoi.
Hänessä oli kiipijän vikaa.
Hän etsi ihmisiä, jotka voisivat kohottaa hänen statustaan.
Miehen näkökulmasta -
hänessä oli jotakin.
Hänessä oli jotakin hurmaavaa.
Jotakin seksikästä, kuten sanotaan.
Kenties huulissa tai silmissä -
oli jotakin, joka veti miesten katseita puoleensa.
Tiedän, että kun astun huoneeseen,
olen yleensä yksi viehättävimmistä naisista huoneessa.
Miehet katsovat minua.
Naisille tulee epämukava olo.
Hän osasi -
olla viehättävä ja muodostaa yhteyden.
Hän oli manipuloiva, joten hän sai haluamansa.
Indrani Bora tuli Kalkuttaan täynnä toiveita.
Hän tapasi Sanjeev Khannan, ja he rakastuivat.
He olivat yhdessä yli viisi tai kuusi vuotta.
Tässä talossa he asuivat perheenä.
Hän tuli oikein hyvästä perheestä.
Hän täytti käytännössä kaikki odotukset.
Pidimme hienot Punjabi-häät -
hänen koko perheensä kanssa.
Minulla ei ollut perhettä.
Neljä vuotta myöhemmin tulin taas raskaaksi.
Vidhie syntyi vuonna 1997.
Hän kertoi vaimolleni:
"Saan lapsen. " -Ensimmäisen lapseni.
"Tämä on esikoiseni. "
Saisinko teeni?
Kyllä.
Kiitos, Sangeeta.
Kiitos.
Oikeuden edessä olen edelleen syytön kunnes toisin todistetaan,
vaikka vietin paljon aikaa vankilassa.
Yhteiskunnan silmissä minut on häpäisty.
Maineeni on mennyttä.
Minut on jo leimattu.
Murhaajatar, joka tappoi oman tyttärensä.
Se ei muuten pidä paikkaansa.
Se on täysin väärin.
En ole esimerkiksi missään yhteydessä Sanjeeviin -
paitsi Vidhien kautta, koska tyttö on yhteinen tekijä.
On hänen kouluasioitaan ja syntymäpäivätoivotuksia.
Niitä lukuun ottamatta emme ole olleet osa Sanjeevin elämää 25 vuoteen.
Miksi entinen aviomies -
auttaisi ja ottaisi syytteen…
JOURNALISTI
…edellisestä parisuhteesta tulleen tyttären tappamisesta?
Teorioita on monia.
Indrani on huijari.
Miten jotakuta voi kiristää emotionaalisesti?
Tällaiset taktiikat ovat rikollisia.
Oletan, että Indrani manipuloi häntä.
Hän kertoi nyyhkytarinan siitä, että Vidhie oli vaarassa.
Niin minä uskon.
Mies uskoi. Hän oli todella hyväuskoinen. Häntä voisi jopa sanoa tyhmäksi.
Emme ole puolueellisia, emmekä herjaa ketään suoraan.
Annamme tuntumaa siitä,
miten Sanjeev Khanna käyttäytyi sosiaalisessa mediassa murhan aikana…
5 PÄIVÄÄ MURHASTA
…ja 30. huhtikuuta 2012, vain päiviä oletetun murhahetken jälkeen.
"Toisinaan olen niin outo, että säikähdän itseänikin. "
Sheena Boran murhatapaus on ainutlaatuinen,
koska mitä enemmän saimme tietoa,
sitä hämmentävämpää ja oudompaa kaikki oli.
Kaikki muka saamamme vastaukset -
herättivät lisää kysymyksiä.
Peter oli aviomieheni, kun minut pidätettiin.
Olin vain hämärästi tietoinen Sanjeevista.
Peter oli elämäni.
Tiesin, että minun piti saavuttaa enemmän,
ja minussa oli paloa.
Hän halusi paeta.
Hän ymmärsi, ettei voinut tehdä paljon Kalkutassa.
Pidän Bombaysta ja tunnelmasta.
Pidän Bombayn energiasta.
Tiesin, että se oli minun paikkani.
Yhtenä iltana Tajssa oli muotinäytös.
Tapasin Peterin baarissa.
Peter oli vaikutusvaltainen.
Hän kertoi: "Olen Star TV:n pääjohtaja. "
Sanoin siis: "Minä olen Indrani. "
Hän kysyi minulta:
"Oletko Bengalista? Indrani on hyvin bengalilainen nimi. " Vastasin: "En. "
"Mieheni nimi on Khanna. " Muistan yhä, mitä sanoin.
Hän kertoi eronneensa vaimostaan.
Hän kysyi minulta: "Haluatko olla -
pieni kala isossa lammessa vai iso kala pienessä lammessa?"
Sanoin: "Tahdon olla iso kala isossa lammessa. "
Suhteeni Sanjeeviin oli murenemassa.
Olin päättänyt,
että hakisin avioeroa ja ottaisin Vidhien mukaan.
Olin päättänyt vakaasti, että Vidhie pysyisi kanssani.
Muutin Bombayhin.
Tapasin Peterin, kun lensimme äidin kanssa Kalkutasta.
Istuin kärryssä matkalaukun päällä -
pienine saparoineni.
Näin hänet, ja hän näki minut.
Se oli tavallaan todella herttaista ja vaivaannuttavaa.
Sanoin: "Hei, minä olen Vidhie. "
Hän vastasi: "Hei. "
Hänen piti kumartua, koska olin näin pitkä.
Taisimme mennä kotiin, ja sitten juoksin keittiöön.
Katsoin isääni ja kysyin: "Onko sinulla suklaata?"
Hän vastasi: "On kyllä. "
Kysyin: "Saisinko sitä? Älä kerro äidille. "
Se oli salaisuuksistamme ensimmäinen.
Hän ei koskaan kertonut äidille.
Hän ei koskaan kertonut. Meistä tuli välittömästi…
Se oli täydellinen isä-tytär-suhde.
Oli yllättävää, että hän otti lapsen mukaansa -
ja minun nähdäkseni hylkäsi Sanjeev Khannan.
Miehen sydän murtui.
Sanjeev halusi vaalia suhdettamme,
mutta olin silloin hyvin erilaisessa mielentilassa.
Olin lumoutunut.
Peter oli isäni, ja rakastin häntä kovasti.
Isä oli minulle äitiä läheisempi.
Kysymys kuuluu, paljonko Peter todella tiesi?
Paljonko Peter on todella paljastanut?
Onko Peter jättänyt jotain kertomatta?
KAKSI PÄIVÄÄ INDRANIN PIDÄTYKSESTÄ
Indranin aviomies, Star Indian entinen pääjohtaja Peter Mukerjea,
saapui eilen poliisin puheille.
Pyydettäessä Peter Mukerjea kieltäytyi -
yhteisestä kuulustelusta vaimonsa Indranin kanssa.
Peter ei ollut loppujen lopuksi kovin välkky.
Ehkä hän siksi teki itsestään pellen,
kun hän alkoi valehdella medialle pidätykseni jälkeen.
Olen järkyttynyt ja kauhistunut saamistani tiedoista -
ja paljastuksista, joita tulee lisää lähes tunnin välein.
Tarkoitan tällä -
Sheena Boran todellista henkilöllisyyttä,
Indranin entisten avioliittojen määrää -
ja koko Sheena Boran katoamistapausta.
Vatsassani on tietenkin kolme arpea keisarileikkauksista.
Eikö niin?
Peter siis tiesi kaiken -
hedelmöityksestä saakka.
Haluan todella uskoa,
ettei isäni Peter liity asiaan. Haluan uskoa niin.
Sanon vain sen, että outoja tapahtumia -
on ollut aivan liikaa.
Meillä on kaunis koti Bombayssa.
Marlow-talo.
Huoneisto oli melko tyyris.
Vanhempani päättivät antaa sen minulle 18-vuotislahjaksi.
LAHJAKIRJA
Syntymäpäiväni on 26. elokuuta.
Äitini pidätettiin 25. elokuuta.
Sen päivän iltana, kun äitini pidätettiin,
lähetettiin kirje, joka esti luovutuksen.
Peterin vaimo oli poliisiasemalla syytettynä murhasta -
ja ensimmäiseksi hänelle tuli mieleen kertoa isännöitsijälle:
"Keskeytä kiinteistön luovutus. "
Mistä oikein oli kyse?
Kenties merkittävin vaitiolija on itse Peter Mukerjea.
Hän ei tehnyt katoamisilmoitusta Sheenasta,
joka asui hänen talossaan.
TOUKOKUU 2012
Olet kuullut, että kuuntelin. Keitin teetä -
ja kuuntelin Indranin puheita.
Olen jututtanut -
ystäväämme Deven Bhartia. Hän on Mumbain rikososaston johtaja.
Soitimme hänelle, ja hän antoi numerot.
Annoimme sekä sinun numerosi -
että Sheenan numeron. Hän löytää puhelimen.
Aivan. -Onko selvä?
MUMBAIN POLIISIKOMENTAJA (2012)
Deven Bharti on vanhempi poliisivirkamies.
Näin käy tietenkin usein.
Lähestytään myötämielistä poliisia…
Kysytään: "Voisitteko vain etsiä hänet?
Emme tahdo rekisteröidä tapausta ja sen sellaista.
Voisitteko auttaa ystävänä?"
TOUKOKUU 2012
Jos emme löydä häntä -
seuraavien… Tämän lopuksi… Kello on jo puoli kuusi, joten meidän…
Minun on mentävä poliisiasemalle tekemään oikea ilmoitus.
Kuitenkin… -Olemme jo tehneet…
INDRANIN ÄÄNI
Se on hyvä. Toivottavasti enempi parempi. Teen samoin.
Emme edes ilmoittaneet konstaapeleille,
vaan suoraan päämajaan rikososaston johtajalle.
On pakko. Meillä ei ole valinnanvaraa.
Olemme jo tehneet sen. -Hienoa.
Teen samoin, niin ilmoituksia on enemmän samasta aiheesta.
Voin kertoa heille luuloni ja tietoni. -Tee niin.
Ilmoita paikalliselle poliisiasemalle, että hän on lähtenyt,
jättänyt viestin ja lähtenyt. Niin hän… -Odota Deven Bhartia.
Näin tapahtui viime kerralla.
Odota Deven Bhartia.
Peter Mukerjea ja Indrani Mukerjea lähestyivät häntä -
ja kertoivat, että tapaus oli henkilökohtainen,
ja Sheena oli löydetty,
joten tutkintaan ei ollut aihetta.
Suojeliko poliisi Peter Mukerjeata?
Peitetarina punottiin lakikoneiston huipulla.
Sisäpiiriläiset saattoivat suojella -
Sheena Boran murhaajia.
Peter kutsuttiin Kharin poliisiasemalle lähes päivittäin.
Oli myös kiinnostavaa,
että Peter ja komentaja olivat aina samaan aikaan paikalla.
Kiehtovaa oli myös se…
JOURNALISTI
…miksi Rakesh Maria oli itse kiinnostunut tapauksesta.
MUMBAIN POLIISIKOMENTAJA (2015)
En ole koskaan kuullut niin korkea-arvoisen poliisin,
Mumbain poliisikomentajan…
ENTINEN POLIISI
…jolla on yli 40 000 alaista,
uhraavan kaikkea aikaansa yksittäisen tapauksen tutkimiseen.
Siitä salaliittoteoria lähti.
Suojeliko hän Peter Mukerjeata? Kaikki epäilivät sitä.
Sitten Rakesh Maria sai siirron.
Mumbain poliisikomentaja Rakesh Maria…
HUIPPUPOLIISI SIIRRETTY
…on siirretty kesken Sheena Boran murhan tutkimusten.
Rakesh Maria joutui jättämään tapauksen heti.
Se oli hyvin nöyryyttävää.
MUMBAIN HUIPPUPOLIISI PULASSA
Hän oli lopettamassa. Tapauksen piti olla läpimurto.
On ollut epäselvää, kuka vastaa Sheena Boran murhatutkinnasta.
Maharashtran hallitus päätti eilen luovuttaa tapauksen keskusrikospoliisille.
Toteutuuko oikeus pian?
Mumbain poliisi väitti ratkaisseensa tapauksen, ja yhtäkkiä -
tapaus siirrettiin keskusrikospoliisille.
Se herättää luonnollisesti kysymyksen:
"Peitelläänkö totuutta?"
Isäni pidätettiin parin päivän kuluttua tapauksen siirrosta.
Kadun avioliittoani Peterin kanssa.
Uskon todella,
etten olisi tässä tilanteessa,
ellen olisi nainut häntä.
Keskusrikospoliisin johtaja hra Anil Sinha on vahvistanut,
että Peter Mukerjea pidätettiin 20 minuuttia sitten.
Keskusrikospoliisin mukaan -
Peter Mukerjea osallistui rikolliseen salaliittoon.
Peter Mukerjeata syytetään todistusaineiston hävittämisestä -
ja tiedustelupalvelujen harhauttamisesta.
Keskusrikospoliisi pitää taloudellisia tekijöitä -
murhan mahdollisena motiivina.
Indranin serkku -
näki sanomalehtiartikkelin,
jonka mukaan Indrani oli mennyt naimisiin Peterin kanssa.
Emme pitäneet yhteyttä ainakaan 15 vuoteen.
Lähetimme hänelle kirjeen.
Yllätykseksemme saimme vastauksen.
Joulukuussa 2002 -
Stariin saapui kirje.
Isäni oli kirjoittanut sen käsin.
Kirjeessä luki suurin piirtein:
"Meillä on vakavia taloudellisia vaikeuksia,
ja toivomme, että auttaisit meitä rahallisesti,
koska lapsesi kasvavat. "
Hän kertoi heti lähettävänsä kaksi lippua, Sheenalle ja minulle.
Odotimme tietenkin innoissamme,
että tapaisimme äitimme kaikkien vuosien jälkeen.
Olimme nähneet hänet vain kuvissa.
En hylännyt lapsiani.
Jätin heidät äitini huomaan,
koska en ollut edes aikuinen. En voinut ruokkia ja vaatettaa heitä.
En pystynyt siihen.
Oikeaan aikaan olisin pystynyt.
Kirjeen saapuminen oli ehkä sattumaa.
Päivä koitti viimein.
Olimme ensi kertaa lentokoneessa.
Tappelimme jopa ikkunapaikasta.
Sheenalle ja minulle ei tullut mieleen,
että äiti oli menestynyt ja elämästämme tulisi mahtavaa.
Emme ajatelleet sitä.
Olimme vain iloisia äidin tapaamisesta.
Luulimme, että meistä tulisi vihdoin perhe.
Sitten tapahtui jotakin, minkä takia hän yritti tappaa meidät molemmat.
Tekstitys: Tiia Tikka